Liste over passasjerene ombord på RMS «Titanic»

Dette er en liste over passasjerene ombord på RMS «Titanic», som traff et isfjell og sank i Atlanterhavet 15. april 1912, underveis til New York på sin jomfrutur.
Blant passasjerene på første klasse på «Titanic»s jomfrutur var noen av verdens rikeste og mest fremstående mennesker, så som millionæren John Jacob Astor IV og hans gravide kone Madeleine, industrialisten Benjamin Guggenheim, eieren av varehuskjeden Macy's, Isidor Straus og hans kone Ida, millionæren Margaret «Molly» Brown fra Denver, Sir Cosmo Duff Gordon og hans kone, motedesigneren Lucy Duff-Gordon, sporveismagnaten George Dunton Widener, visepresidenten for Pennsylvania Railroad, John Thayer og hans 17 år gamle sønn Jack Thayer, journalisten William Thomas Stead, presidenten for Canadas Grand Trunk Railway, Charles M. Hays, entreprenøren Walter D. Douglas, grevinnen av Rothes, rådgiver til USAs president, Archibald Butt, forfatteren og kjendisen Helen Churchill Candee, forfatteren Jacques Futrelle, forfatteren og maleren Francis Davis Millet, stumfilm-skuespillerinnen Dorothy Gibson, White Star Lines direktør J. Bruce Ismay, jesuittpresten og fotografen fader Frank Browne, og skipsbyggeren Thomas Andrews fra Harland & Wolff.
Flere andre hadde reservert plass ombord på «Titanic», men avbestilte eller endret sine reiseplaner før avreisen. Dette gjaldt blant andre J. P. Morgan og Milton S. Hershey, USAs tidligere utenriksminister Robert Bacon, industrialisten Henry Clay Frick, teaterprodusenten Albert H. Woods og George Washington Vanderbilt II.
Blant passasjerene på andre klasse var journalisten Lawrence Beesley, Thomas R.D. Byles, en katolsk prest på vei til USA for å forrette ved sin yngre brors bryllup, og Michel Navratil, en franskmann som hadde kidnappet sine to sønner, Michel Jr. og Edmond. Eneste norske passasjer på andre klasse var Arne Fahlstrøm.
På tredje klasse var skipets yngste passasjer Millvina Dean, som da bare var 2 måneder gammel, sammen med sin mor Eva og broren Bertram. Den siste av de overlevende fra forliset, Millvina Dean, døde 31. mai 2009.
Passasjeren overlevde ikke Passasjeren overlevde
Tilnavn er i «anførselstegn», mens aliaser er i (parentes).
Passasjerer hvor endelig bestemmelsessted ikke er kjent er oppført med New York som bestemmelsessted, ettersom dette var skipets endelige destinasjon.
I hevet skrift ved siden av den omkomnes nummer, er angitt fartøyet som hentet liket opp fra havet:
De tre omkomne som ble hentet opp av RMS «Oceanic», nummer 331, 332 og 333, var ombord i klappbåt A, som ble oversvømt i de siste øyeblikkene av forliset. Flere personer klarte å nå fram til båten, men noen døde i løpet av natten. Da femtestyrmann Harold Lowe berget de overlevende i klappbåt A, lot han tre omkomne være igjen i båten: Thomas Beattie, en passasjer på første klasse, og to medlemmer av mannskapet; en fyrbøter og en sjømann. Livbåten, med de tre likene fremdeles ombord, ble oppdaget av «Oceanic» rundt en måned senere, over 320 km fra stedet hvor «Titanic» forliste.
Likene av 160 identifiserte og uidentifiserte omkomne ble ført tilbake til Halifax på Nova Scotia for begravelse. 129 ble begravet på Fairview Cemetery i Halifax, 29 ble begravet på den romersk-katolske Mount Olivet Cemetery og 10 på den jødiske Baron de Hirsch Cemetery. De øvrige ble enten overlevert til familiemedlemmer eller begravet til sjøs.
Merk også at denne listen også omfatter de ni personene i Garantigruppen, samt de åtte medlemmene i skipets band, som ble innkvartert som passasjerer og ble behandlet som både passasjerer og mannskap. Disse er også oppført på listen over mannskapet ombord.
I tillegg til passasjerene som er listet opp ovenfor hadde «Titanic» også 31 passasjerer som ikke krysset Atlanterhavet med skipet. Disse gikk ombord i Southampton og deretter i land i enten Cherbourg eller Queenstown (nå Cobh).
Statistikken under er fra den britiske havarikommisjonens publisering etter katastrofen.